
[bookmark: _Toc209975158]ÚVOD
Ministerstvo kultúry Slovenskej republiky je poskytovateľom príspevku užívateľom v rámci národného projektu „Obnova národných kultúrnych pamiatok vo vlastníctve štátu“ schváleného v rámci výzvy na prípravu a predloženie národného projektu s názvom „Obnova národných kultúrnych pamiatok vo vlastníctve štátu (NP NKP)“, kód výzvy PSK-MIRRI-017-2024-NP-EFRR v zmysle uzatvorenej Zmluvy o poskytnutí nenávratného finančného príspevku  medzi Ministerstvom investícií, regionálneho rozvoja a informatizácie Slovenskej republiky, ako riadiaci orgán pre P SK a poskytovateľ nenávratného finančného príspevku  (ďalej ako „NFP“) na realizáciu NP NKP (ďalej ako „Poskytovateľ „) „a Ministerstvom kultúry Slovenskej republiky ako prijímateľ NFP (ďalej ako „Prijímateľ“) .


Poskytovateľom pomoci v rámci schémy štátnej pomoci na obnovu NP NKP vo vlastníctve štátu z prostriedkov Programu Slovensko 2021-2027[footnoteRef:1] (ďalej ako „Schéma štátnej pomoci“) je v zmysle poverenia Ministerstva investícií, regionálneho rozvoja a informatizácie Slovenskej republiky č. 063295/2024 zo dňa 23.07.2024 Ministerstvo kultúry SR (ďalej ako „Poskytovateľ pomoci“). [1:  SCHÉMA ŠTÁTNEJ POMOCI na obnovu národných kultúrnych pamiatok vo vlastníctve štátu z prostriedkov Programu Slovensko 2021 – 2027 zverejnená na webovom sídle: https://obchodnyvestnik.justice.gov.sk/ObchodnyVestnik/Formular/FormularDetail.aspx?IdFormular=4141768&csrt=18394907460199867827] 


Poskytovateľ pomoci poskytuje príspevok užívateľom mimo režimu štátnej pomoci alebo ako štátnu pomoc podľa SCHÉMY ŠTÁTNEJ POMOCI .


V prípade projektov podporených mimo režimu štátnej pomoci sa Poskytovateľ pomoci rozhodol postupovať v súlade s výkladovým stanoviskom EK QA00240 - Verification of the financial status of beneficiaries[footnoteRef:2]. Zmiešané subjekty (subjekty vykonávajúce hospodárske aj nehospodárske činnosti) nebudú predmetom overenia podmienky nebyť podnikom v ťažkostiach, keďže predmetom projektov podporených mimo režimu štátnej pomoci sú výlučne nehospodárske činnosti alebo takmer výlučne nehospodárske činnosti.  [2:     QA00240 - Verification of the financial status of beneficiaries - RegioWiki Extranet - RegioWiki] 


V prípade projektov podporených v zmysle SCHÉMY ŠTÁTNEJ POMOCI subjekt prijímajúci pomoc nesmie byť ku dňu nadobudnutia účinnosti zmluvy o spolupráci podnikom v ťažkostiach podľa čl. 2 ods. 18 všeobecného nariadenia o skupinových výnimkách v súlade s prílohou č. 2 Schémy štátnej pomoci.

Z uvedeného vyplýva, že podmienka nebyť podnikom v ťažkostiach sa týka výlučne projektov podporených v rámci schémy štátnej pomoci.

[bookmark: _Toc209975159]Ciele vydania inštrukcie
Prvým cieľom vydania tejto inštrukcie je zo strany Poskytovateľa pomoci poskytnúť podnikom (príjemcom štátnej pomoci[footnoteRef:3]) kompletné informácie o legálnej definícii podniku v ťažkostiach, jej právnej a ekonomicko-účtovnej interpretácii vrátane informácií o tom kedy, ako a na základe akých údajov sa posudzuje, či je podnik v ťažkostiach.  [3:  	Pozri kapitolu č. 4.] 


Druhým cieľom vydania tejto inštrukcie je poskytnúť podnikom praktický nástroj, tzv. - „Test podniku v ťažkostiach“ pre posúdenie stavu podniku v zmysle definície podniku v ťažkostiach.

Inštrukcia k určeniu podniku v ťažkostiach pozostáva zo samotného dokumentu a prílohy Test podniku v ťažkostiach (Príloha 1.1A).

[bookmark: _Toc209975160]definícia podniku v ťažkostiach
Podmienka uplatnenia definície podniku v ťažkostiach sa vzťahuje na pojem „podnik“.

Pojem podnik bol definovaný európskou judikatúrou a štandardne sa využíva predovšetkým v oblasti štátnej pomoci[footnoteRef:4],. [4:  	Napr. Oznámenie Komisie o pojme štátna pomoc uvedenom v článku 107 ods. 1 Zmluvy o fungovaní Európskej únie.] 


Za podnik sa v tomto kontexte považuje každý subjekt (s právnou subjektivitou) vykonávajúci hospodársku činnosť. Hospodárskou činnosťou je každá činnosť, ktorá spočíva v ponuke tovaru a/alebo služieb na trhu. 

Nehospodárske činnosti sú bližšie špecifikované v Oznámení Komisie o pojme štátna pomoc uvedenom v článku 107 ods. 1 Zmluvy o fungovaní Európskej únie (napr. výkon verejných právomocí, sociálne zabezpečenie, zdravotná starostlivosť, vzdelávanie a výskumná činnosť, kultúra a ochrana kultúrneho dedičstva vrátane ochrany prírody). Činnosti v oblasti kultúry a ochrany kultúrneho dedičstva sa považujú za nehospodárske činnosti, ak sú prístupné širokej verejnosti a sú nespoplatnené, resp. sú spoplatnené peňažným príspevkom vyberaným od návštevníkov alebo účastníkov činnosti v oblasti kultúry alebo ochrany kultúrneho dedičstva, ktorý pokrýva len zlomok skutočných nákladov (menej ako 50 % skutočných nákladov). Za nehospodárske činnosti v oblasti kultúry a ochrany kultúrneho dedičstva sa považujú aj činnosti objektívne nenahraditeľné (napr. prevádzkovanie verejných archívov, v ktorých sa uchovávajú jedinečné dokumenty), čím sa vylučuje existencia skutočného trhu. Ak subjekt vykonáva výlučne nehospodársku činnosť v zmysle Oznámenia Komisie o pojme štátna pomoc uvedenom v článku 107 ods. 1 Zmluvy o fungovaní Európskej únie, daný subjekt sa nepovažuje za podnik.

Klasifikácia subjektu ako podniku sa vždy týka konkrétnej činnosti. Subjekt vykonávajúci hospodárske aj nehospodárske činnosti sa pokladá za podnik len v súvislosti s vykonávaním hospodárskej činnosti[footnoteRef:5].  [5:  	Bod 10, 2.1.  Oznámenia Komisie o pojme Štátna pomoc uvedenom v Článku 107 ods. 1 Zmluvy o fungovaní Európskej únie (2016/C 262/01).] 


Skutočnosť, či takýto podnik dosahuje alebo nedosahuje zisk je na účely aplikácie ustanovení určujúceho podnik v ťažkostiach irelevantná, t.j. aj také právne subjekty, ktoré nie sú založené za účelom dosahovania zisku, podliehajú posúdeniu znakov podniku v ťažkostiach, ak vykonávajú hospodársku činnosť. Z tohto dôvodu môžu byť za podnik považovaní aj napr. správcovia národných kultúrnych pamiatok, ktorí dosahujú stratu.

Definícia podniku v ťažkostiach vychádza z Nariadenia (EÚ) č. 651/2014 zo 17. júna 2014 o vyhlásení určitých kategórií pomoci za zlučiteľné s vnútorným trhom podľa článkov 107 a 108 zmluvy[footnoteRef:6] v platnom znení (ďalej len „nariadenie (EÚ) č. 651/2014“). Podnik v ťažkostiach je definovaný v čl. 2 ods. 18 nariadenia (EÚ) č. 651/2014. [6:  	Ú. v. EÚ L 187, 26.6.2014, p. 1–78.] 



Zákaz poskytnutia štátnej pomoci podniku, ktorý je v ťažkostiach je stanovené v schéme štátnej pomoci a vo výzve na predkladanie žiadostí o zapojenie do národného projektu zameraného na obnovu národných kultúrnych pamiatok vo vlastníctve štátu

Podnik v ťažkostiach sa posudzuje podľa jednotlivých kritérií definície. Na užívateľov (štátne rozpočtové organizácie a štátne príspevkové organizácie) podporených v rámci NP NKP sa vzťahuje nasledovné kritérium uvedené v čl. 2 ods. 18  nariadenia (EÚ) č. 651/2014, v rámci ktorého sa posudzuje:

Kritérium I. Miera zadlženosti podniku - účtovný pomer dlhu podniku k vlastnému kapitálu je vyšší než 7,5 a
Kritérium II. Úrokové krytie - pomer EBITDA podniku k úrokovému krytiu je nižší ako 1,0.

Obe kritéria sa posudzujú za príslušné referenčné obdobie. Pri určovaní referenčného obdobia sa používajú účtovné obdobia.

Referenčné obdobie je posledné účtovné obdobie predchádzajúce rozhodnému momentu, za ktoré disponuje subjekt schválenou účtovnou závierkou (ďalej aj „bežné referenčné obdobie“) a účtovné obdobie predchádzajúce bežnému referenčnému obdobiu (ďalej aj „predchádzajúce referenčné obdobie“).

Rozhodným momentom pre overenie ku dňu poskytnutia pomoci je deň nadobudnutia účinnosti zmluvy o spolupráci, resp. deň poskytnutia pomoci podľa zákona o štátnej pomoci[footnoteRef:7] správcovi NKP.  [7:  Podľa § 5 ods. 1 zákona o štátnej pomoci. ] 


Schválenou účtovnou závierkou je pre účely tejto inštrukcie:
· [bookmark: _Ref167885105]v prípade podniku, ktorý má povinnosť schvaľovať účtovnú závierku, riadna alebo mimoriadna[footnoteRef:8] účtovná závierka, ktorá bola najneskôr k rozhodnému momentu schválená príslušným orgánom podniku a uložená v registri účtovných závierok. Ak je takýchto účtovných závierok za účtovné obdobie viac, za schválenú účtovnú závierku na účely tejto inštrukcie sa považuje tá, ktorá bola zo všetkých uložených účtovných závierok podniku schválená ako prvá. Ak podnik ešte nemá žiadnu účtovnú závierku schválenú príslušným orgánom podniku a neuplynula ešte zákonná lehota na schválenie žiadnej účtovnej závierky, postupuje sa pri ňom, ako v prípade podniku, ktorý nemá povinnosť schvaľovať účtovnú závierku, [8:  	Mimoriadna účtovná závierka je akceptovaná iba v prípadoch uzavretia účtovných kníh podľa §16, ods. 4, písm. c) a e) zákona  o účtovníctve. ] 

· v prípade podniku, ktorý nemá povinnosť schvaľovať účtovnú závierku, riadna alebo mimoriadna8 účtovná závierka, ktorá bola najneskôr k rozhodnému momentu uložená v registri účtovných závierok. Ak je takýchto účtovných závierok za účtovné obdobie viac, za schválenú účtovnú závierku na účely tejto inštrukcie sa považuje tá, ktorá bola zostavená prvá. 

Zdrojom informácií pre posúdenie podmienok podniku ťažkostiach je účtovná závierka a v nej obsiahnuté príslušné výkazy (súvaha a výkaz ziskov a strát).

Kritérium I. a kritérium II. musia byť splnené kumulatívne, a to za obe referenčné obdobia pre naplnenie definície podniku v ťažkostiach.

Kritérium I. - miera zadlženosti podniku (MZ) - posudzuje účtovný pomer dlhu podniku k vlastnému kapitálu, ktorý sa určí nasledovne:



Ide o ukazovateľ podniku na posúdenie miery zadlženosti podniku, ktorá sa počíta ako podiel celkových záväzkov podniku k hodnote vlastného imania podniku. 

Celkové záväzky podniku na tieto účely zahŕňajú všetky dlhodobé ako aj krátkodobé záväzky, a to vrátane záväzkov z obchodného styku ako aj hodnotu bankových úverov a finančných výpomocí, ktoré podnik prijal. Pri subjektoch, ktorými sú štátne rozpočtové a štátne príspevkové organizácie, je pred započítaním záväzkov vyplývajúcich z transferov zo štátneho rozpočtu  možné zohľadniť ich povahu z hľadiska ich vplyvu na hospodársku situáciu takéhoto subjektu.

Kritérium II. - úrokové krytie počítané z EBITDA (ÚK) a posudzuje pomer EBITDA podniku k úrokovému krytiu. EBITDA je hospodársky výsledok podniku za účtovné obdobie pred zdanením navýšený o nákladové úroky, odpisy a opravné položky. ÚK sa určí nasledovne:


Podnik sa považuje za podnik v ťažkostiach, ak:

· MZ je v oboch referenčných obdobiach väčší ako 7,5, alebo MZ je v oboch referenčných obdobiach menší ako 0, alebo MZ je v niektorom referenčnom období väčší ako 7,5 a v druhom referenčnom období menší ako 0. MZ sa považuje za väčší ako 7,5 aj v prípade, že ho nie je možné vypočítať z dôvodu, že vlastné imanie je rovné nule a
· ÚK je v oboch referenčných obdobiach menší ako 1. 

Podnik sa nepovažuje za podnik v ťažkostiach, ak je hodnota nákladových úrokov v niektorom referenčnom období rovná nule. Dôvodom je, že v takomto prípade nemôže byť splnené kritérium II. v oboch referenčných obdobiach, pretože ukazovateľ ÚK nie je možné vypočítať (delenie nulou)    

Relevantné údaje z účtovnej závierky, ktoré sa berú do úvahy pri vyhodnocovaní podmienok podniku v ťažkostiach sú uvedené v tabuľke č. 1. 

[bookmark: _Ref94688678][bookmark: _Ref94688728]Tabuľka č. 1 Vstupné údaje pre jednotlivé výpočty
	Vzor tlačív
	Súvaha Úč ROPO SFOV  1 – 01
Výkaz ziskov a strát Úč ROPO SFOV 2 - 01

	Celkové záväzky podniku
	S_126

	Vlastné imanie
	S_116

	

Odpisy
	VZaS_030

	EBITDA
	VZaS_135 + VZaS_042 + VZaS_030

	Nákladové úroky
	VZaS_042


Vysvetlivky k tabuľke č. 1
Označenie v jednotlivých bunkách tabuľky zložené z písmena/písmen, podčiarkovníka a čísla označuje výkaz a číslo riadka, pričom:
S - 	predstavuje výkaz účtovnej závierky „Súvaha“
VZaS - 	predstavuje výkaz účtovnej závierky „Výkaz ziskov a strát“
Číslo za písmenom predstavuje príslušný riadok výkazu obsahujúci údaje na posúdenie.

Označenie zdroja údajov v tabuľke č. 1 zodpovedá aktuálne platnému značeniu riadkov účtovných závierok, ktoré sa používajú pre účtovníctvo rozpočtových a príspevkových organizácií, obcí, štátnych fondov a vyšších územných celkov (podvojné) podľa vzoru tlačiva ROPO SFOV a ktoré sa použije pre účtovné obdobia začaté od 1.1. 2023.

Ak subjekt používa tlačivá účtovnej závierky podľa iného vzoru, použije tie riadky takéhoto iného vzoru alebo doplňujúcej evidencie, ktoré svojím obsahom zodpovedajú riadkom identifikovaným v tabuľke č. 1.

V prípade, ak niektoré účtovné závierky obsahujú delenie údajov podľa príslušnosti k zdaňovanej a nezdaňovanej činnosti, na účely posúdenia znakov podniku v ťažkostiach sa použije súčet hodnôt za zdaňovanú a nezdaňovanú činnosť.

Ak podnik ešte neschvaľoval účtovnú závierku a neukladal ju v registri účtovných závierok neposudzujú sa znaky podniku v ťažkostiach.

Preukázanie závisí od procesnej fázy overovania.

Pred nadobudnutím účinkov právneho úkonu:

· vo fáze predloženia žiadosti o zapojenie do národného projektu:
Žiadateľ (podnik) predkladá čestné vyhlásenie, že nie je podnikom v ťažkostiach v zmysle čl. 2 ods. 18 nariadenia o skupinových výnimkách, ktoré je súčasťou predloženej žiadosti o zapojenie do národného projektu. Toto čestné vyhlásenie poskytuje na základe samoposúdenia v zmysle informácií uvedených v prílohe č. 2 Schémy štátnej pomoci a v Metodickom dokumente Riadiaceho orgánu pre Program Slovensko 2021 – 2027 č. 12 „METODICKÉ USMERNENIE K POSUDZOVANIU PODNIKU V ŤAŽKOSTIACH“, ktorý je dostupný na webovom sídle https://eurofondy.gov.sk/dokumenty-a-publikacie/metodicke-dokumenty/metodicke-dokumenty-specificke-pre-program-slovensko/

· vo fáze pred podpisom zmluvy o spolupráci:
Žiadateľ/budúci užívateľ (podnik) predkladá v procese súčinnosti k uzatvoreniu zmluvy o spolupráci informáciu, či je podnikom v ťažkostiach v zmysle čl. 2 ods. 18 nariadenia o skupinových výnimkách, ktoré je výsledkom samooverenia podniku. Samooverenie vykoná podnik v súlade s danou inštrukciou a prílohou č. 1 tejto inštrukcie, ktorá je vypracovaná v súlade s prílohou č. 2 Schémy štátnej pomoci a v Metodickým dokumentom Riadiaceho orgánu pre Program Slovensko 2021 – 2027 č. 12 „METODICKÉ USMERNENIE K POSUDZOVANIU PODNIKU V ŤAŽKOSTIACH“, ktorý je dostupný na webovom sídle https://eurofondy.gov.sk/dokumenty-a-publikacie/metodicke-dokumenty/metodicke-dokumenty-specificke-pre-program-slovensko/

Po nadobudnutí účinkov právneho úkonu:

Užívateľ predkladá za podnik do 10 pracovných dní od nadobudnutia účinnosti zmluvy o spolupráci vypracovaný a podpísaný dokument Test podniku v ťažkostiach, ktorý vypracuje v súlade s touto inštrukciou. Na základe vložených údajov podniku určí „Test podniku v ťažkostiach“, či je alebo nie je podnikom v ťažkostiach.

[bookmark: _Toc209975163]MECHANIZMUS OVEROVANIA
Podmienka nebyť podnikom v ťažkostiach je overovaná v dvoch základných fázach. 

Pred nadobudnutím účinkov právneho úkonu:

Čestné vyhlásenie/informácie poskytnuté pred nadobudnutím účinnosti právneho úkonu berie Poskytovateľ na vedomie. Uvedené nezbavuje podnik zodpovednosti za správnosť vyhlásenia v zmysle tejto inštrukcie. 

Po nadobudnutí účinkov právneho úkonu:

Poskytovateľ bude overovať podnik v ťažkostiach po nadobudnutí účinnosti právneho úkonu, a to overením údajov uvedených v predloženom Teste podniku v ťažkostiach a ich porovnaním s údajmi dostupnými v registri účtovných závierok. V prípade, ak účtovná závierka nie je dostupná v registri účtovných závierok, resp. existuje nejednoznačnosť overenia z dostupných údajov, je overovaný subjekt povinný predložiť dokumentáciu pre overenie údajov uvedených v Teste podniku v ťažkostiach.

Poskytovateľ vykoná overenie podniku v ťažkostiach na úrovni každého subjektu, ktorému je poskytnutá štátna pomoc, t.j. u všetkých prijímateľov.

Poskytovateľ overí splnenie podmienky pred úhradou prvej žiadosti o platbu (poskytnutie zálohovej platby, predfinancovanie alebo refundácie). Poskytovateľ si preto vyhradzuje právo pozastaviť výkon administratívnej finančnej kontroly žiadosti o platbu do času vykonania tohto overenia.

Po vykonaní overenia Poskytovateľ oznámi výsledok overenia užívateľovi.

Doručením oznámenia Poskytovateľa užívateľovi o tom, že podľa overenia podniku v ťažkostiach, je užívateľ/príjemca pomoci ku dňu poskytnutia pomoci podnikom v ťažkostiach, zmluva o spolupráci zaniká (bez potreby vykonania ďalšieho úkonu, napr. odstúpenie od zmluvy o spolupráci alebo iného právneho úkonu).


[bookmark: _Toc209975164]Prílohy
[bookmark: _Toc209975165]PRíLOHA č. 1.1A – TEST PODNIKU V ťAžKOSTIACH (MS EXCEL)

